Завршни испит носи највише 30 поена, који се сабирају са поенима добијеним на основу предиспитних обавеза (највише 70), чинећи укупан број поена које је студент/студентикиња стекао/ла на предмету (највише 100).

Завршни испит полаже се у писаној форми и обухвата једно есејско питање и тест који садржи одређен број питања отворено-затвореног типа. Прво, есејско питање носи највише 10 поена. На завршном испиту студенти/студенткиње добијају по једно од понуђених питања са списка испитних питања, којим се проверава познавање обрађеног градива.

У оквиру овог дела испита потребно је у форми краћег есеја (приближно на једној страни) указати на главне аспекте обрађене проблематике.

Листа испитних питања за прво питање на завршном испиту

1. Разумевање појмова медиј и медијација (3 – 4. стр.)

2. Развој студија медија. Однос социологије масовних комуникација, комуникологије, медиологије и филозофије медија (4 – 9. стр.)

3. Предмет и циљеви теорије медија (9 – 11. стр.)

4. Лингвистички знак и медијска употреба језика (29 – 33. стр.)

5. Одлике и структура медијских текстова (33 – 39. стр.)

6. Теорије медијских ефеката

7. Медији и политичка комуникација

8. Масовни медији и идеологија (57 – 60. стр.)

9. Марксистичко разумевање односа медија и идеологије (Маркс, Алтисер, Чомски, Грамши) (61-69. стр.)

10. Медији и политички имиџ-менаџмент

11. Маршал Маклуан: медијум је порука

12. Валтер Бењамин: уметност у доба техничке репродукције

13. Лев Манович: метамедији

14. Роџер Фидлер: медијаморфоза

15. Филип Бретон: медији и манипулација

16. Дафна Лемиш: деца и телевизија

17. Дивна Вуксановић: филозофија медија

18. Ролан Барт: медији и мит

19. Жан Бодријар: симулација и хиперреално

20. Џон Фиск: медији и популарна култура

Поред есјског питања, завршни испит обухвата и краћи тест који садржи одређен број питања отворено-затвореног типа, а којима је покривено целокупно градиво (лекције које се налазе на листи испитних питања за прво есејско питање, као и лекције које се не налазе на овом списку). На ова питања потребно је дати краћи / конкретан одговор. Будући да је реч о тесту, питања са овог дела завршног испита нису унапред дата. На овом делу испита могуће је освојити највише 20 поена.

Време за рад на тесту је 50 минута.